《自省》
宋代·李复

理容本求妍，造次遽成丑。
兢兢早夜思，犹或失于偶。
放而不知察，美种杂稂莠。
吾居日三省，参也吾所友。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。